**„Позив на редовни избор чланова Студентског парламента“**

Редовни избор чланова Студентског парламента ће се одржати дана 3. октобра 2025. године у периоду од 10 до 14 часова у холу првог спрата Филозофског факултета.

Пријем кандидатура за чланове Студентског парламента који се бирају на редовном избору се врши од 17. септембра 2025. године до 24. септембра 2025. године, у периоду од 11 до 13 часова, у сали 65 Филозофског факултета на првом спрату.

Кандидатуру предаје лично лице које се њоме предлаже за кандидата, предајом попуњеног Обрасца 1.

У прилогу попуњеног Обрасца 1 се доставља:

1. потврда о статусу студента лица које кандидатуру предаје;
2. кратка биографија лица које кандидатуру предаје;
3. једну од следећих ставки:

- акт студентске организације студената са одељења Филозофског факултета чији је студент лице које кандидатуру предаје, а којом се то лице предлаже за кандидата;  
- акт студентске организације студената Филозофског факултета којом се лице које кандидатуру предаје предлаже за кандидата;  
- акт студентске организације студената са инвалидитетом којом се лице које кандидатуру предаје предлаже за кандидата;  
- писана изјава подршке која садржи имена, презимена и потписе 10% студената Филозофског факултета, а којом се лице које кандидатуру предаје предлаже за кандидата.

На редовном избору се бира укупно 61 чланова Студентског парламента и то:

1. по један (1) члан из реда студената са студијске групе основних академских студија први пут уписани текуће школске године на Факултету;
2. по један (1) члан из реда студената са студијске групе основних академских студија први пут уписани годину дана пре текуће школске године на Факултету;
3. по један (1) члан из реда студената са студијске групе основних академских студија први пут уписани две године пре текуће школске године на Факултету;
4. по један (1) члан из реда студената са студијске групе основних академских студија први пут уписани три године пре текуће школске године на Факултету;
5. по један (1) члан из реда студената са студијске групе основних академских студија први пут уписани четири или више година пре текуће школске године на Факултету;
6. по један (1) члан из реда студената са студијске групе мастер и докторских студија.
7. један (1) представник студената уписаних по афирмативним мерама и студената са инвалидитетом на Филозофском факултету.

Под студијским групама у смислу овог члана сматрају се студијски програми: Историја, Социологија, Филозофија, Педагогија, Андрагогија, Психологија, Историја уметности, Класичне науке, Археологија и Етнологија и антропологија.

Образац 1 и електронски примерак Одлуке о ближим условима и поступку спровођења редовног избора се налазе у прилогу